Smernica Komisie 98/12/ES z 27. januára 1998, ktorou sa prispôsobuje technickému pokroku smernica Rady 71/320/EHS o aproximácii právnych predpisov členských štátov o brzdových zariadeniach určitých kategórií motorových vozidiel a ich prípojných vozidiel



Úradný vestník L 081 , 18/03/1998 S. 0001 - 0146

CS.ES Kapitola 13 Zväzok 020 S. 124 - 269

ET.ES Kapitola 13 Zväzok 020 S. 124 - 269

HU.ES Kapitola 13 Zväzok 020 S. 124 - 269

LT.ES Kapitola 13 Zväzok 020 S. 124 - 269

LV.ES Kapitola 13 Zväzok 020 S. 124 - 269

MT.ES Kapitola 13 Zväzok 020 S. 124 - 269

PL.ES Kapitola 13 Zväzok 020 S. 124 - 269

SK.ES Kapitola 13 Zväzok 020 S. 124 - 269

SL.ES Kapitola 13 Zväzok 020 S. 124 - 269



Smernica Komisie 98/12/ES z 27. januára 1998, ktorou sa prispôsobuje technickému pokroku smernica Rady 71/320/EHS o aproximácii právnych predpisov členských štátov o brzdových zariadeniach určitých kategórií motorových vozidiel a ich prípojných vozidiel (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 70/156/EHS zo 6. februára o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou Rady 92/27/ES [2], a najmä na jej článok 13 ods. 2, so zreteľom na smernicu Rady 71/320/EHS z 26. júla 1971 o aproximácii právnych predpisov členských štátov o brzdových zariadeniach určitých kategórií motorových vozidiel a ich prípojných vozidiel [3], naposledy zmenenú a doplnenú smernicou Komisie 91/422/EHS [4], najmä na jej článok 5, keďže smernica 70/320/EHS je jednou zo samostatných smerníc postupu typového schvaľovania stanoveného v smernici 70/156/EHS; keďže z toho vyplýva, že ustanovenia smernice 70/156/EHS týkajúce sa systémov vozidla, komponentov a samostatných technických jednotiek platia pre túto smernicu; keďže najmä články 3 ods. 4 a 4 ods. 3 smernice 70/156/EHS si vyžadujú, aby bol ku každej samostatnej smernici priložený informačný dokument s príslušnými bodmi prílohy I k uvedenej smernici a aj osvedčenie o typovom schválení podľa jej prílohy VI, aby mohlo byť typové schválenie spracovávané na počítači; keďže z hľadiska významu trhov na výmenné brzdové obloženia je teraz žiadúce, aby sa vzhľadom na dodržiavanie noriem bezpečnosti a spoľahlivosti prostredníctvom tejto smernice stanovili na trhu s brzdovými obloženiami ich kritériá kvality a účinnosti; keďže je žiadúce uznávanie rovnocennosti medzinárodných predpisov, najmä nariadení Európskej hospodárskej komisie Organizácie spojených národov a samostatných smerníc; keďže z toho vyplýva potreba zladenia ustanovení smernice 71/320/EHS s ustanoveniami nariadenia UN/ECE č. 13, ktorý sa týka bŕzd, a nariadenia č. 90, týkajúceho sa výmenných brzdových obložení; keďže vzhľadom na počet revízií pôvodnej smernice 71/320/EHS sa javí vhodné zlúčiť všetky tieto revízie do jedinej konsolidovanej smernice; keďže opatrenia uvedené v tejto smernici sú v súlade so stanoviskom Výboru na prispôsobenie sa technickému pokroku, založeného smernicou 70/156/EHS, PRIJALA TÚTO SMERNICU: Článok 1 1. Články smernice 71/320/EHS sa týmto menia a dopĺňajú takto: - Článok 1ods. 1 znie takto: "1. Na účely tejto smernice ‚vozidlo‘ znamená každé motorové vozidlo definované v článku smernice 70/156/EHS. Kategórie vozidiel sú definované v prílohe IIA k smernici 70/156/EHS.", písmená a), b) a c) sa rušia, odseky 3 a 5 sa rušia a odsek 4 sa prečísluje na odsek 3, - v článku 2 sa slová "v prílohách I až VIII a XI až XII" nahradia slovami "v príslušných prílohách", - v článku 2a sa slová "v prílohách I až VIII" nahradia slovami "v príslušných prílohách", - v článku 5 sa slová "smernice Rady zo 6. februára 1970" nahradia slovami "smernice Rady 70/156/EHS". 2. Prílohy k smernici 71/320/EHS sa nahradia zoznamom príloh a prílohami k tejto smernici. Článok 2 1. S účinnosťou od 1. januára 1999 nesmú členské štáty z dôvodov týkajúcich sa brzdových systémov vozidla - odmietnuť udeliť na typ vozidla ES typové schválenie alebo národné typové schválenie, - zakázať registráciu vozidiel, ich predaj alebo uvedenie do prevádzky, - zakázať predaj výmenných brzdových obložení alebo ich uvedenie do prevádzky, ak brzdové zariadenia alebo výmenné brzdové obloženia spĺňajú požiadavky smernice 71/320/EHS, naposledy zmenenej a doplnenej touto smernicou. 2. S účinnosťou od 1. októbra 1999 členské štáty - nesmú naďalej udeľovať ES typové schválenie a - môžu odmietnuť udeliť národné typové schválenie na nový typ vozidla z dôvodov týkajúcich sa brzdového systému vozidla a na nový typ brzdového obloženia, ak nie sú splnené požiadavky smernice 71/320/EHS, naposledy zmenenej a doplnenej touto smernicou. 3. S účinnosťou od 31. marca 2001 členské štáty - majú považovať osvedčenia o zhode vydané novým vozidlám podľa ustanovení smernice 70/156/EHS za neplatné na účely článku 7 ods. 1 uvedenej smernice a - môžu odmietnuť registráciu nových vozidiel, ich predaj alebo uvedenie do prevádzky z dôvodov týkajúcich sa brzdových systémov, ak nie sú splnené požiadavky smernice 71/320/EHS, naposledy zmenenej a doplnenej touto smernicou. 4. S účinnosťou od 31. marca 2001 sú požiadavky smernice 71/320/EHS týkajúce sa výmenných brzdových obložení ako samostatných technických jednotiek zmenené a doplnené touto smernicou platné na účely článku 7ods. 2 smernice 70/156/EHS. 5. Bez vplyvu na ustanovenia odsekov 2 a 4 uvedených vyššie musia členské štáty na účely náhradných dielov povoliť predaj výmenných brzdových obložení alebo ich uvedenie do prevádzky, určených na montáž na typy vozidla, ktorým bolo typové schválenie udelené predtým, než nadobudla platnosť táto smernica, pokiaľ také výmenné brzdové obloženia nie sú v rozpore s ustanoveniami predchádzajúcej verzie smernice 71/320/EHS, ktoré boli platné v dobe uvedenia týchto vozidiel do prevádzky. V žiadnom prípade nesmú tieto brzdové obloženia obsahovať azbest. 6. S účinnosťou od 1. októbra 1999 členské štáty musia zakázať uviesť do prevádzky vozidlá vybavené brzdovými obloženiami obsahujúcimi azbest. Schválenia vydané podľa smernice 91/422/EHS na vozidlá vybavené brzdovými obloženiami neobsahujúcimi azbest však zostávajú platné do 31. marca 2001. Článok 3 1. Členské štáty do 1. januára 1999 prijmú zákony, iné právne predpisy a správne opatrenia potrebné na dosiahnutie súladu s touto smernicou. Okamžite o tom budú informovať Komisiu. 2 Keď členské štáty prijmú uvedené ustanovenia, zahrnie sa do nich odkaz na túto smernicu alebo ich takýto odkaz bude sprevádzať v prípade ich oficiálneho uverejnenia. Členské štáty určia, ako sa takýto odkaz uvedie. 3. Členské štáty oznámia Komisii znenie základných ustanovení vnútroštátneho práva, ktoré prijali v oblasti upravenej touto smernicou. Článok 4 Táto smernica nadobúda účinnosť dvadsiaty deň odo dňa jej uverejnenia v Úradnom vestníku Európskych spoločenstiev. Článok 5 Táto smernica je adresovaná členským štátom. V Bruseli 27. januára 1998 Za Komisiu Martin Bangemann člen Komisie [1] Ú. v. ES L 42, 23.2.1970, s. 1. [2] Ú. v. ES L 233, 25.8.1997, s. 1. [3] Ú. v. ES L 202, 6.9.1971, s. 37. [4] Ú. v. ES L 233, 22.8.1991, s. 21. -------------------------------------------------- ZOZNAM PRÍLOH | | straná | PRÍLOHA I | Definície, požiadavky na konštrukciu a montáž, žiadosť o ES typové schválenie, udelenie ES typového schválenia, modifikácia typu a zmeny schválenia, zhoda výroby… | 6 | PRÍLOHA II | Testy bŕzd a účinok brzdových systémov… | 17 | Dodatok: | Rozloženie brzdnej sily na nápravy vozidla | | | PRÍLOHA III | Metóda merania doby nábehu brzdenia u vozidiel vybavených vzduchovými brzdovými systémami… | 41 | Dodatok: | Príklad simulátora | | | PRÍLOHA IV | Zásobníky a zdroje energie… | 45 | A: Vzduchové brzdové systémy | | B: Podtlakové brzdové systémy | | C: Hydraulické brzdové systémy s akumulovanou energiou | | PRÍLOHA V | Pružinové brzdy… | 51 | PRÍLOHA VI | Parkovacie brzdenie mechanickým blokovaním brzdových valcov (blokovacie valce)… | 53 | PRÍLOHA VII | Prípady, v ktorých sa nemusia na vozidlách predvedených na typové schválenie vykonať testy typu I a/alebo II (prípadne IIA) alebo typu III… | 54 | Dodatok 1: | Alternatívne postupy testov typu I a typu III na brzdy prípojných vozidiel | Dodatok 2: | Vzor formulára testovacieho protokolu na referenčnú nápravu | | | PRÍLOHA VIII | Podmienky testovania vozidiel vybavených nájazdovými brzdovými systémami… | 64 | Dodatok 1: | Vysvetľujúci diagram | Dodatok 2: | Protokol o teste ovládacieho zariadenia nájazdovej brzdy | Dodatok 3: | Protokol o teste brzdy | Dodatok 4: | Protokol o teste kompatibility ovládacieho zariadenia, prevodu a bŕzd | | | PRÍLOHA IX | Dokumentácia typového schválenia… | 82 | Dodatok 1: | Osvedčenie o typovom schválení | Dodatok 2: | Protokol o teste | Dodatok 3: | Zoznam údajov o vozidle na účely schválení podľa prílohy XV | | | PRÍLOHA X | Testovacie požiadavky na vozidlá vybavené protiblokovacími zariadeniami… | 90 | Dodatok 1: | Symboly a definície | Dodatok 2: | Využitie adhézie | Dodatok 3: | Požiadavky na povrchy s rozdielnou adhéziou | Dodatok 4: | Metódy výberu povrchov s nízkou adhéziou | | | PRÍLOHA XI | Podmienky testu na prípojné vozidlá s elektrickými brzdovými systémami… | 107 | Dodatok: | Diagram kompatibility | | | PRÍLOHA XII | Metóda testu brzdových obložení na zotrvačníkovom dynamometri… | 110 | PRÍLOHA XIII | Test brzdenia a smerovej odchýlky na vozidlá s náhradnými kolesami/pneumatikami na dočasné používanie… | 113 | PRÍLOHA XIV | Alternatívny postup testovania protiblokovacích systémov prípojných vozidiel… | 114 | Dodatok 1: | Schvaľovací protokol protiblokovacích systémov prípojných vozidiel | Dodatok 2: | Symboly a definície | | | PRÍLOHA XV | Typové schválenie konštrukčných skupín výmenného brzdového obloženia ako samostatných technických jednotiek… | 123 | Dodatok 1: | Usporiadanie schvaľovacej značky a schvaľovacích údajov | Dodatok 2: | Požiadavky na konštrukčné skupiny výmenného brzdového obloženia na vozidlá kategórie M1, M2 a N1 | Dodatok 3: | Požiadavky na konštrukčné skupiny výmenného brzdového obloženia na vozidlá kategórie O1 a O2 | Dodatok 4: | Stanovenie trecích vlastností brzdového obloženia na skúšobnom stroji | | | PRÍLOHA XVI | Osvedčenie o ES typovom schválení (samostatná technická jednotka)… | 137 | PRÍLOHA XVII | Informačný dokument pre konštrukčné skupiny výmenného brzdového obloženia… | 139 | PRÍLOHA XVIII | Informačný dokument pre vozidlá… | 140 | PRÍLOHA XIX | Informačný dokument pre prípojné vozidlá… | 144 | --------------------------------------------------